ഷവോമി റെഡ്മീ നോട്ട് 5എ ഈ വർഷം ആദ്യമാണ് എത്തിയത് . അതിന് പിന്നാലെ റെഡ്മീ നോട്ട് 5 പ്ലസ് ഇറക്കാനുള്ള നീക്കത്തിലാണ് ഷവോമി . ഇതിൻറെ ചിത്രങ്ങൾ കഴിഞ്ഞ ദിവസം ഓൺലൈനിൽ ചോർന്നു . ഇത്തരം വിവരങ്ങൾ പ്രസിദ്ധീകരിക്കുന്ന ചൈനീസ് സൈറ്റ് ഗിസ്മോയാണ് വിവരങ്ങൾ പുറത്തുവിട്ടത് . എന്നാൽ എപ്പോൾ ഈ ഫോൺ ഇറങ്ങും എന്നത് സംബന്ധിച്ച് വിശദീകരണം ലഭിച്ചിട്ടില്ല . റെഡ്മീ നോട്ട് 5ന് സമാനമായ പ്രത്യേകതകളായിരിക്കും റെഡ്മീനോട്ട് 5 പ്ലസിലും ഉണ്ടാകുക . സ്നാപ്ഡ്രാഗൺ 630 പ്രോസസർ ഈ ഫോണിൻറെ ശേഷി നിർണ്ണയിക്കും . 4ജിബി റാം ശേഷിയാണ് പ്രതീക്ഷിക്കുന്നത് . ഇൻബിൽട്ട് ശേഖരണ ശേഷി 64 ജിബി ആയിരിക്കും . 5 . 5 ഇഞ്ച് ഫുൾ എച്ച് . ഡി ഡിസ്പ്ലേയുടെ റെസല്യൂഷൻ 1080X1920 പിക്സലായിരിക്കും . 16എംപി പ്രധാന ക്യാമറയും , 13 എംപി മുൻ ക്യാമറയും ഉണ്ടാകുമെന്നാണ് മറ്റൊരു സൂചന . ഇപ്പോഴത്തെ ട്രെൻറായ ഇരട്ട ക്യാമറ ഏതായാലും ഈ ഫോണിൽ ഇല്ലെന്ന് പറയാം .